  Анжелика Тихонова корреспондент Россиысь антропологъёслэн но этнологъёслэн XII конгрессы 2017-тӥ арын Ижкарын ортчоз. 28-тӥ толсуре ортчем пресс-конференциын со сярысь вераз Россилэн Кун Думаяз Удмуртилэсь депутат Алексей Загребин.  «Ми солы дасяськомы. Кунысьтымы этничность бордын ужась 500 пала валтӥсь ӧнерчиос Удмуртие вуозы, каръёсамы ветлозы», — пусйиз калыкен быръем мурт. Ужрадэз ортчытон интыос озьы ик луозы Вотка, Глазкар но Сарапул. Конгрессэз ортчытыны эрикрадэз Ижкар Казанез, Уфаез но Улан-Удэез азьпалтыса басьтӥз. Сое ортчытон нуналъёс юнматэмын ини — 3-тӥысен 6-тӥ пӧсьтолэзёзь. Ӧнерчиос антропологилэсь но этнологилэсь интызэ тодосъя йылолъёс но туалаез пыр эскерозы. Тегъёс: Лулчеберет Ижкар Сарапул Удмуртия Глазкар Вотка  